CELEX: 62012TN0167
Language: et
Date: 2012-04-04 00:00:00
Title: Kohtuasi T-167/12 P: Euroopa Liidu Nõukogu poolt 4. aprillil 2012 esitatud apellatsioonkaebus Avaliku Teenistuse Kohtu 8. veebruari 2012 . aasta otsuse peale kohtuasjas F-23/11: AY versus nõukogu

23.6.2012   
            
            
               ET
            
            
               Euroopa Liidu Teataja
            
            
               C 184/17
            
         Euroopa Liidu Nõukogu poolt 4. aprillil 2012 esitatud apellatsioonkaebus Avaliku Teenistuse Kohtu 8. veebruari 2012. aasta otsuse peale kohtuasjas F-23/11: AY versus nõukogu
   (Kohtuasi T-167/12 P)
   2012/C 184/31
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Euroopa Liidu Nõukogu (esindajad: M. Bauer ja A.-F. Jensen)
   
      Teine menetluspool: AY (Bousval, Belgia)
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Euroopa Liidu Avaliku Teenistuse Kohtu 8. veebruari 2012. aasta otsus kohtuasjas F-23/11: AY vs. nõukogu;
            
         
               —
            
            
               suunata kohtuasi tagasi Avaliku Teenistuse Kohtusse;
            
         
               —
            
            
               mõista kõik esimese kohtuastme ja apellatsioonimenetluse kulud välja kostjalt.
            
         
      Väited ja peamised argumendid
   
   Apellatsioonkaebuse põhjenduseks esitab apellant kaks väidet.
   
               1.
            
            
               Esimene väide, et Avaliku Teenistuse Kohus on rikkunud õigusnormi arutluskäigus, mis käsitles esimeses kohtuastmes esitatud väidet, mille kohaselt oli rikutud Euroopa Liidu ametnike personalieeskirjade artiklit 24a ja artikli 45 lõike 1 eiramist, sest nõukogu ei võtnud teenete võrdleval hindamisel ja täpsemalt täiendõppe osas arvesse seda, et asjaomane isik sooritas edukalt tegevusüksuse AST ametnikele tegevusüksusesse AD pääsemiseks mõeldud sertifiteerimismenetluse raames ette nähtud koolituskava eksamid (vaidlustatud kohtuotsuse punktid 23–32). Nõukogu väidab, et selle kohtuotsuse punktis 28 esitatud tõdemus, et tegevusüksuse AST ametnike sertifiteerimismenetlus kuulub selle määratlusest tulenevalt täiendõppe alla, on õiguslikult väär või vähemalt ebatäpne.
            
         
               2.
            
            
               Teine väide, et on moonutatud faktilisi asjaolusid ja tõendeid (vaidlustatud kohtuotsuse punktid 33–37), kuna Avaliku Teenistuse Kohus ei ole leidnud toimikust ühtegi alust järeldamaks vaidlustatud kohtuotsuse punktis 35, et „ametisse nimetav asutus või ametiisik ei võtnud ametnike teenete võrdleval hindamisel mingil viisil arvesse nende sertifitseerimist, kui koostas 2010. aasta edutamise raames palgaastmele AST 9 edutatavate palgaastmel AST 8 olevate ametnike nimekirja”.